Skotin á farflugi Turtildúfan er um 24 - 29 cm að lengd , 85 - 170 g að þyngd og kjörlendi hennar er bersvæði með runnagróðri , limgirðingum og skógarlundum , og hún verpir í kjarrþykkni , aldingörðum o.s.frv. , að því er lesa má í bókinni Fuglar Íslands og Evrópu . Tyrkjadúfan er ívið stærri eða um 32 cm að lengd og 125 - 240 g að þyngd en kjörlendið er einkum borgir og bæir . En auðvitað hlyti þetta að gerast endrum og sinnum enda tegundirnar náskyldar . Turtildúfur hafa þó aldrei verpt á Íslandi svo vitað sé , enda að mestu haustflækingar , en tyrkjadúfur nokkrum sinnum . Og þegar við bætist að einungis lítið brot af öllum þeim fjölda hrakningsfugla sem koma til Íslands nær augum fuglaskoðara , og ókannað landflæmi er mikið , gæti þetta að sjálfsögðu auðveldlega hafa átt sér stað , að turtil - og tyrkjadúfa hafi ruglað saman reytum . Blendingsdúfan er svipuð og tyrkjadúfa á litinn , en hálsbletturinn er eins og á turtildúfu .